شه‌فه‌ق نيوز/ له‌ئاكام روێداين زه‌ويه‌له‌رزه‌يگ له‌ نزيك شار والين گه‌شتيارى له‌ تايوان 7 كه‌س گيان له‌ده‌سدان و 67 كه‌سيش بيسه‌روشوون بوينه‌.
له‌ى باوه‌ته‌و، وه‌رپرسه‌يليگ باس له‌وه‌ كردن ك زه‌ويه‌له‌رزه‌يگ وه‌هيز 6,4 پله‌ێ ريخته‌ر له‌ نزيك شار هوالين له‌ تايوان روێداگه‌و بيجگه‌ كوشيان 7 كه‌س و بيسه‌روشوون 67 كه‌س، زه‌ره‌د فريه‌يگيش ماددى ره‌سانه‌گه‌و باڵه‌خانه‌يل فريه‌يگيش ويران بوينه‌.
جى باسه‌، فو كون – تشى سه‌رۆك شاره‌وانى هوالين له‌ى باوه‌ته‌و وت: پيشبينى ئه‌وه‌ ئه‌كريه‌ێد بڕيگ له‌و بيسه‌روشوونه‌يله‌ حاڵه‌تيان خه‌ته‌ر بدێ له‌ژير ويرانه‌ى باڵه‌خانه‌يل.
